
REFERAT

Spatiul cu alta destinatie decat aceea de locuinta din Timisoara, Str. Goethe nr.2  in suprafata de 2056,11 m.p. este inchiriat prin contractul de inchiriere nr. 762/1999 la S.C. PALACE S.R.L. cu destinatia de alimentatie publica.

Prin Autorizatia de Construire nr. 1592/01.08.2002, Primaria Municipiului Timisoara autorizeaza executarea lucrarilor de construire pentru spatiu alimentatie publica - amenajari interioare pentru braserie si restaurant de lux, refacerea fatadei si amplasarea firmei pe fatada.

Prin Hotararea nr. 242/17.09.2002 Consiliul Local al Municipiului Timisoara aproba scutirea la plata chiriei aferente spaţiului cu altă destinaţie decât aceea de locuinţă, din Timişoara, strada Goethe nr.2, pentru S.C. PALACE S.R.L., începând cu data de  01.09.2002 până la finalizarea lucrărilor de construcţii, dar nu mai mult de durata de execuţie a lucrărilor prevăzute în autorizaţia de construire nr.1592/01.08.2002.

Durata de executie a lucrarilor prevazute in autorizatia de construire nr.1592/01.08.2002 a expirat in 23.11.2004 conform adresei Directiei Urbanism nr. D72005 – 383/07.10.2005.

Directia Patrimoniu a solicitat , in termenul prevazut de lege, prelungirea autorizatiei de construire nr. 1592/01.08.2002, dar datorita faptului ca imobilul din str. Goethe nr. 2 face obiectul unei actiuni in instanta avand ca obiect contestatie impotriva Dispozitiei Primarului Timisoara nr.366 din 17.02.2004 referitoare la restituirea imobilului, prelungirea nu a putut fi acordata.

Prin adresa nr. D82005 – 4402/28.10.2005 am solicitat la S.C. PALACE S.R.L. achitarea chiriei aferente spatiului cu alta destinatie decat aceea de locuinta din Timisoara, Str. Goethe nr.2 inchiriat prin contractul de inchiriere nr. 762/1999 incepand cu data de 01.12.2004.

Prin adresa nr. D72005 – 5022/04.11.2005, S.C. PALACE S.R.L. contesta solicitarea privind achitarea chiriei motivat de faptul ca in spatiu din str. Goethe nr. 2 nu se poate desfasura activitatea prevazuta in contractul de inchiriere nr. 762/1999, imobilul necesitand realizarea unor lucrari de consolidare.

Consiliul Judetean Timis ca urmare a solicitarii Consiliului Local Timisoara pentru S.C. PALACE S.R.L. a eliberat autorizatia de construire nr. 275/13.07.2004 pentru consolidarea structurii de rezistenta a restaurantului Palace – interventie de urgenta. 


In contractul de inchiriere nr. 762/1999 la art. 13 se prevede faptul ca : " Daca executia lucrarilor de consolidare necesita incetarea activitatii chiriasului, acesta va evacua spatiul pe perioada executarii lucrarilor si va fi scutit de plata chiriei prevazute in prezentul contract pentru perioada respectiva ".

In sedinta Comisiei de analiză a spaţiilor cu altă destinaţie decât aceea de locuinţă situate în imobile proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara infiintata prin Hotararea Consiliului Local al Municipiului Timisoara nr. 288/2005 din data de 13.12.2005, analizandu-se situatia imobilului din Timisoara, str. Goethe nr. 2 s-a hotarat prezentarea unui proiect de hotarare Consiliului Local al Municipiului Timisoara privind prelungirea scutirii la plata chiriei aferente spatiului cu alta destinatie decat aceea de locuinta din Timisoara, Str. Goethe nr.2 inchiriat prin contractul de inchiriere nr. 762/1999 la S.C. PALACE S.R.L. cu destinatia de alimentatie publica..  


Avand in vedere cele prezentate, precum si faptul ca lucrarile se vor realiza pe cheltuiala chiriasului care nu desfasoara activitate in acest timp,

PROPUNEM :

1. Prezentarea spre aprobare Consiliului Local al municipiului Timisoara a unui proiect de hotarare privind prelungirea scutirii la plata chiriei aferente spatiului cu alta destinatie din Timisoara, str. Goethe nr. 2 inchiriat la S.C. PALACE S.R.L., aprobata prin Hotararea nr. 242/17.09.2002, pana la finalizarea lucrarilor de constructii, dar nu mai mult de durata de executie a lucrarilor prevazuta in Autorizatia de Construire nr. 275/13.07.2004 eliberata de Consiliul judetean Timis.

